આસપાસના માર્કેટયાર્ડ કરતા પણ સો રૂપિયા નીચા ભાવે ઇડરના વેપારીઓ ખરીદી કરી રહ્યા છે. ખેડૂતો પાસેથી માલ ખરીદયા બાદ પણ ખેડૂતોને નાણાં ચૂકવવામાં આવતા નથી. ભાડાના પણ પૈસા વેપારીઓ દ્વારા આપવામાં આવતા ન હોવાની કેટલાક ખેડૂતોએ ચેરમેન સમક્ષ રજૂઆત કરી હતી. જોકે માર્કેટયાર્ડના ચેરમેન દ્વારા ખેડૂતોના પ્રશ્નોની રજૂઆત સાંભળી આ તમામ પ્રશ્નોનો નિકાલ કરવામાં આવશે તેવી હૈયાધારણા આપવામાં આવતા ત્રણ કલાક બાદ ઇડર માર્કેટયાર્ડમાં મગફળીની હરાજી શરૂ કરાઇ હતી. જોકે મોટાભાગના ખેડૂતો પોતાનો માલ લઇને રવાના થઇ ગયા હતા. દિવાળીના તહેવારો નજીક છે ત્યારે જગતનો તાત પોતાના ખેતરમાં થયેલા મગફળીના પાકનું વેચાણ કરી રૂપિયા મળશે તેવી આશા સાથે માર્કેટયાર્ડમાં આવી રહ્યા છે. પરંતુ માર્કેટયાર્ડના વેપારીઓ દ્વારા ખેડૂતોને પૂરતા નાણાં અને ભાવ ન આપી ઉઘાડી લૂંટ ચલાવવામાં આવી રહી છે ત્યારે સરકાર દ્વારા આ બાબતની ગંભીર નોંધ લઇને ખરીદ કેન્દ્રો ઝડપથી શરૂ થાય તે દિશામાં કાર્ય કરવું જોઇએ.